Foto: Depositphotos Qo‘shma Shtatlar Paragvayning Isroildagi elchixonasi Tel-Avivdan Al-Qudsga ko‘chirilganini ma’qullaydi. Bu haqda Oq uy matbuot xizmati bayonotida aytiladi. «Biz G‘arbiy yarim shardagi sherigimizga Isroil poytaxtini tan olish bo‘yicha pozitsiyamizga qo‘shilgani uchun minnatdorlik bildiramiz. Isroil poytaxti bo‘lmish Al-Qudsda o‘zimizning ko‘plab do‘stlarimiz va ittifoqchilarimizni ko‘rishdan juda xursand bo‘lamiz hamda buni intiqlik bilan kutmoqdamiz», - deya ma’lum qilishgan matbuot xizmatidan. Eslatib o‘tamiz, avvalroq Paragvay mamlakatning Isroildagi elchixonasini Tel-Avivdan Al-Qudsga ko‘chirgandi. U AQSh va Gvatemaladan so‘ng shunday qarorga kelgan uchinchi davlat bo‘ldi.